作者:劉學箕
標題:賀新郎
內容:東閣憑詩說。對丰姿、飄然杖屨，澹然巾葛。竹外一枝斜更好，玉質冰肌粲雪。誰折向、滿頭宣發。水驛雲窗煙庭院，更宜晴、宜雨還宜月。霜夜永，景蕭瑟。孤芳敻與群芳別。隴程遙、攀條難寄，碧雲驚合。桃李漫山空春豔，不比仙風道骨。有瀟灑、清新奇絕。我被幽香相懊惱，宋廣平、豈但心如鐵。飛暗度，石吹裂。